张邦翼（），字君弼，号轸南，湖广黄州府蕲州人，军籍，明朝政治人物。
生平.万历二十五年（1597年）丁酉科湖广乡试举人，二十六年（1598年）戊戌科进士，盛着文名，授浙江临海知县，以廉能称。迁南户部主事，洁己奉公。迁广东督学佥事，四十四年升四川参议。四十六年升浙江驿传道副使，天启元年升本省右参政，三年升四川按察使，备兵建昌兼摄学政。迁广东按察使，转江西右布政，以年老乞休。崇祯十六年癸未春，张献忠袭蕲州，不屈而死，年七十三，祀乡贤。子张效葵，中天启甲子乡试。孙张承位，中顺治丁酉乡试。